е следвало да не се прилага за внос на миникомпресори. Въз основа на горепосоченото обхватът на прилагане на мярката следва да се изясни с обратна сила, като се внесат изменения в регламента за налагане на окончателните мерки.
 Д. ПРИЛАГАНЕ С ОБРАТНА СИЛА
 (38)
 Тъй като настоящото възобновено разследване е ограничено до изясняването на продуктовия обхват и миникомпресорите не попадат в обхвата на първоначалното разследване и на последвалата антидъмпингова мярка, се счита за уместно констатациите да се прилагат от датата на влизане в сила на регламента за налагане на окончателните мерки.
 (39)
 Въз основа на гореизложеното всички окончателни антидъмпингови мита върху вноса на миникомпресори с произход от КНР, платени или осчетоводени съгласно Регламент (ЕО) No 261/2008, следва да бъдат възстановени или опростени. Възстановяването или опрощаването трябва да бъде поискано пред националните митнически органи в съответствие с приложимото митническо законодателство. В допълнение, за да се избегне опасността от невъзможност за вносителите да подадат искане за възстановяване поради крайните срокове, определени в посоченото законодателство, в случай че крайните срокове са изтекли преди или на датата на публикуване на настоящия регламент, или ако изтичат в рамките на шест месеца след тази дата, с настоящото те се удължават така, че да изтекат шест месеца след датата на публикуването на настоящия регламент,
 ПРИЕ НАСТОЯЩИЯ РЕГЛАМЕНТ:
 Член 1
 Член 1, параграф 1 от Регламент (ЕО) No 261/2008 се заменя със следния текст:
 „1. Налага се окончателно антидъмпингово мито върху вноса на бутални компресори (с изключение на помпи за бутални компресори) с дебит не повече от 2 кубически метра на минута, попадащи под кодове по КН ex 8414 40 10, ex 8414 80 22, ex 8414 80 28 и ex 8414 80 51 (кодове по ТАРИК 8414401010, 8414802219, 8414802299, 8414802811, 8414802891, 8414805119 и 8414805199), с произход от Китайската народна република. Така наречените „миникомпресори“, т.е. компресори без резервоар, които могат да работят с електрическо захранване от 12 V и които попадат под гореизброените кодове по КН, не попадат в обхвата на окончателното антидъмпингово мито.“
 Член 2
 Следователно за стоките, които не попадат в обхвата на член 1, параграф 1 от Регламент (ЕО) No 261/2008, изменен с настоящия регламент, окончателните антидъмпингови мита, платени или осчетоводени съгласно член 1, параграф 1 от Регламент (ЕО) No 261/2008 в неговата първоначална версия, следва да бъдат възстановени или опростени.
 Искането за възстановяване или опрощаване се отправя към националните митнически органи в съответствие с приложимото митническо законодателство. В случай че сроковете, предвидени в член 236, параграф 2 от Регламент (ЕИО) No 2913/92 на Съвета от 12 октомври 1992 г. относно създаване на Митнически кодекс на Общността (6), са изтекли преди или на датата на публикуване на настоящия регламент, или в случай че изтичат в рамките на шест месеца след тази дата, те се удължават до шест месеца след датата на публикуването на настоящия регламент.
 Член 3
 Настоящият регламент влиза в сила в деня след публикуването му в Официален вестник на Европейския съюз и се прилага с обратна сила от 21 март 2008 г.
 Настоящият регламент е задължителен в своята цялост и се прилага пряко във